དེང་སང་གི་དོན་རྐྱེན་དེ་ལ་གང་བྱུང་ཡོད་ཅེས་ན།བཙན་བྱོལ་བོད་གཞུང་གིས་ཡུན་རིང་པོ་འཛིན་སྐྱོང་བྱས་པའི་ལོ་རྒྱུས་ཀྱི་གསང་བ་བསྒྲགས་པ་རེད།བཙན་བྱོལ་བོད་གཞུང་གིས་༧རྒྱལ་རིན་པོ་ཆེས་ངོས་འཛིན་གནང་བའི་པཎ་ཆེན་རིན་པོ་ཆེའི་ཡང་སྲིད་དགེ་འདུན་ཆོས་ཀྱི་ཉི་མ་དེ་འཛམ་གླིང་ནང་ཆབ་སྲིད་ཀྱི་བཙོན་པ་ཡུན་རིང་ཤོས་བསྡད་མཁན་དེ་རེད་ཅེས་ནས་ཡུན་རིང་པོ་བརྩི་སྲུང་བྱས།ཁོང་ཚོས་རྒྱ་ནག་གཞུང་གིས་ངོས་འཛིན་བྱས་པའི་པཎ་ཆེན་རིན་པོ་ཆེ་ལ་བཞུགས་ཁྲི་ཐོབ་དབང་རྩོད་ལེན་བྱེད་མཁན་ཙམ་ཡིན་ཞིང་།མི་མང་ལ་གསུང་ཆོས་གནང་བའི་ཐོབ་ཐང་མེད་ཅིང་པཎ་ཆེན་རིན་པོ་ཆེ་ནང་བཞིན་བཀའ་སློབ་གནང་བའི་འགན་འཁུར་ཡོད་པ་མ་རེད་ཟེར།འོན་ཀྱང་བཙན་བྱོལ་བོད་གཞུང་གིས་ས་ལོ་ཉི་ཤུ་རྩ་གཉིས་རིང་ལས་འགུལ་གང་སྤེལ་བ་དེ་ལ་༧རྒྱལ་བ་རིན་པོ་ཆེས་ངོས་ལེན་མ་གནང་བ་མཐོང་གི་འདུག།རྒྱ་ནག་གཞུང་གིས་ངོས་འཛིན་བྱས་པའི་པཎ་ཆེན་རིན་པོ་ཆེས་སྐོར་ལ་༧རྒྱལ་བ་རིན་པོ་ཆེའི་ཐུགས་འགྱུར་བ་གཏོང་ནས་གསུངས་པ་དེ་ལ་རང་བཙན་མི་མང་དང་དེ་ཚོའི་ཕྱི་རྒྱལ་བ་རྒྱབ་སྐྱོར་བ་ཚོས་གང་བཤད་རྒྱུ་ཡིན་པའི་སྐོར་མིག་ལྟ་ན་ཞེ་དྲགས་དབྱིངས་ཡོད་རེད།ཁོང་ཚོས་པཎ་ཆེན་རིན་པོ་ཆེ་བེད་སྤྱོད་བྱས་ནས་རྒྱ་ནག་གཞུང་སྡུག་ཅག་སྟོན་གྱི་ཡོད་རེད།པཎ་ཆེན་རིན་པོ་ཆེའི་སྐོར་༧རྒྱལ་བ་རིན་པོ་ཆེས་གསུངས་པའི་འགྲེལ་བརྗོད་དེ་བསྐྱར་དུ་འགྲེལ་བརྗོད་མ་བྱེད་ན།ཁོང་ཚོའི་ནུས་པ་ཕན་མེད་དུ་འགྱུར་གྱི་ཡོད་པ་མཐོང་གི་འདུག།རྒྱ་ནག་གཞུང་གིས་ངོས་འཛིན་བྱས་པའི་པཎ་ཆེན་རིན་པོ་ལ་༧རྒྱལ་བ་རིན་པོ་ཆེ་གཅིག་པོས་རྒྱབ་སྐྱོར་བྱེད་པ་མ་རེད།ཁོང་གིས་ངོས་འཛིན་བྱས་པའི་དེ་ཡང་སྐུ་འཚོ་བཞུགས་ཡིན་པར་གསུངས།གལ་ཏེ་རྒྱ་ནག་གཞུང་གིས་ངོས་འཛིན་བྱས་པའི་པཎ་ཆེན་རིན་པོ་ཆེ་རྫུན་མ་རེད་ཅེས་ནས་འཛམ་གླིང་གང་སར་ལས་འགུལ་སྤེལ་ན་༧རྒྱལ་བ་རིན་པོ་ཆེ་ལ་དགག་པ་རྒྱག་པས་ལེགས་པོ་གང་ཡང་མ་རེད།གཞན་ཡང་༧རྒྱལ་བ་རིན་པོ་ཆེས་ཁོང་གིས་ངོས་འཛིན་གནང་བའི་པཎ་ཆེན་རིན་པོ་ཆེ་ཡང་སྐུ་འཚོ་བཞུགས་ཡོད་པ་དང་སྤྱིར་བཏང་གི་སློབ་གཉེར་བྱེད་ཀྱི་ཡོད་གསུངས།